Ńdɔ fɔ́ɔ́ Elihu, ndómán Barakə̂l mǎn Buzít, á ngāvə̄ ńkɔ̄bɔ̄ mɔ́, nyé nâ: Mə nə mɔ́ngɔ́, myâ mǐ tɔ̄á miǹnǒm mí bod, ású tē ńdɔ mə və́ mbáda, ńdɔ mə hə́ kɔn wɔ̌ŋ ábɔ̌ naa mǐ yəm ǹtsogán wáma. 7Mə və́ kad dzó á ńnə̄m wáma étē naa: « Okala wâyi kɔ́bɔ, táŋ mim̀bú yayi kúlū fəg » 8Ndə vé, ndə á nyɔ̂l mod, m̀vəbə, ǹtsogán Shadái, ńgɔ̄ wávə́ fəg. 9Sə̌ kig ókala mod a nə́, ńgɔ̄ wávə́ fəg, sə̌ kig ayǒm ńdɔ̄ lávə̄ mod oyə̌m yǎ átsíg mə́dzó. 10Asú tē ńdɔ̄ ā mādzó nâ: « Vógólo ma, ma mayi wa kad ǹtsogán wáma. » 11Yénán anə̄ mə̄ bə́ yanga ǹkɔ́bɔ́ wáŋán a kələ kwí á məmaná, mə vógólǒ fə miǹdɔán myáán, ai m̀fyālán mī və́ fyal bibúg bí Yóbo. 12Mə̌ vógóló fɔ̄ɔ̄ mína m̀bəŋ m̀bəŋ, ńdɔ m̀bɔ́g m̀bɔ́g yǎ ábə̄ mínā a ndzí kig təgə Yóbo.